KRAMPE IN MY BOUDE | Health24
Posted by: Caitlin | 2010/02/22
KRAMPE IN MY BOUDE
Ek ondervind die afgelope paar maande dat ek in die nag wakker word met erg krampe in my boude. Dit is baie seer, so dat ek nie langer kan lê nie, nie kan sit of staan nie. Dit voel of ''n pynpil help dat ek darem later weer verder kan slaap.
Die volgende oggend is die simptome weg.
Iemand het genoem dat dit inwendige ambeie kan wees, maar ek is nie van nature hardlywig nie.
Hoop u kan my inligting gee hieroor.
Jy kry dalk 'n tipe kramp in die spiere van die anus wat ons proctalgia fugax noem. Dit gebeur gewoonlik snags en hou vir 'n paar sekondes tot minute aan. Kyk bietjie na hierdie artikel of dit klink soos wat jy kry. http://www.gihealth.com/html/education/proctalgiaFugax.html
As jy dink dit is dit, bespreek met jou dokter, 'n salbutamol asma pompie mag dalk help (ek weet dit klink snaaks maar dit is 'n spierverslapper wat vinnig werk)
Spanning mag dalk 'n rol speel.
As die pyn eerder in jou boud spiere is, kan dit wees agv lae kalsium vlakke of ooreising (soos mense wat heeldag staan en werk)en mag 'n spierverslapper en kalsium aanvulling dalk help.